Den Vest-Sjællandske Avis, 1832-01-17
Fra den Polske Grændse berettes: at de Russiske Tropper, som staae i Polen, erholde uafladelig fra alle Kanter Forstærkninger i Henseende til Mandskab og Materiale, at et anseeligt Artillerie park er nyelig afsendt dertil fra Moskau, og at man arbeider i Arsenalet der paa at udruste et nyt. Det bekræftes at der er foregaaet en stor Forandring med Militair Colonierne, at Colonisterne ere tildeels blevne incorporerede i den active Armee, hvorved denne har erholdet en betydelig Tilvæxt af Folk og Heste og at Polen er ligesom oversvømmet af Tropper. Jngen veed hvad Hensigten er med saa store Forstærkninger, thi med Hensyn til Polen ere de nødvendige, da Nationen er forsagt og Revolutionsmændene udvandrede. - Conferencen i London er i høi Grad beskiæftiget; man betragter det som et ondt Tegn, at de Russiske Gesandte Fyrsten af Liewen og Greven af Matuschewitz ikke vare tilstæde ved det sidste Møde; nogle meente derfor at det angik de Jtalienske Anliggender. Man siger at udenlandske diplomatiske Agenter underhandle med Medlemmerne af det forrige Tory Ministerium. J Coureren hedder det at det Franske Ministerium er meget forsigtigt og taust; men at det har forberedet sig paa det værste Tilfælde og holder en Armee paa 50,000 Md. med 30,000 Reserver i Beredskab; og at man i Paris seer med en Spænding, men uden Frygt, den 15de Januar imøde, hvorpaa Europas Skjebne beroer. - J Amsterdam vilde man vide paa Børsen den 10de Januar at meget gunstige Dispositioner meldes fra London, og at man kan snart forvente i HaaConferencens Svar paa Kongens Protest. - Paa Børsen i Amsterdam var det vel meget flaut med de udenlandske Statspapire, men meget gunstigt med de Hollandske, fordi man vilde vide at meget fordeelagtige Efterretninger for Holland vare ankomne fra London. - En Artikel i det Engelske Blad Coureren om den Russiske Ratifications Vægring og om Østerrigs og Preussens tvetydige Stilling, ligesom en anden Artirel i Times, hvori Frankeriges Fordringer med Hensyn til de belgiske Fæstninger blive satte i det værste Lys, have giort megen Opsigt i Paris og ikke opvakt liden Misfornøielse der, da man begynder at tvivle om Oprigtigheden af Englands Venskabs=Forsikkringer. Den Franske Nordarmee er imidlertid sat paa Fredsfod dog kun med Hensyn til dens Sold; Marskal Gerard er i Paris. - Det Engelske Blad Coureren af 3die Januar vil vide, at en Russisk Coureer er den anden Januar ankommen til London over Haag, som har overbragt Bekræftelsen paa den Efterretning, at den Russiske Keiser har vægret sig ved at ratificere Fredstractaten; samme Blad antager, at Ruslands Hensigter have havt Jndflydelse paa Hofferne i Østerrige og Preussen. Coureren antager dette for afgjort, uagtet alle de Tegn paa Venskab, som disse tre Magters Gesandte udvise mod Hofferne i Frankerige og England. Foruden endnu andre Kiendemærker mener Coureren at have fundet et Beviis paa den Politik, som de Magter have antaget, i den Omstændighed, hvilken maae vække Mistanke, at deres Repræsentanter staae i Forbindelse med Exministerne i England og det Carlistiske Partie i Frankerige. Vort Hof, tilføier den, er forlegen og forlanger et kategorisk Svar fra Hofferne i Wien og Berlin, om de ville ratificere de 24 Artikler eller ikke. Bladet Globe antager en fredelig Characteer, formener at Rusland har blot opsat sin Ratification og bygger sit Fredshaab paa de Franske og Engelske Fonds Fasthed. - Fra Berlin berettes under 9de Januar, at Coureervexlingen er meget livfuld, at man vil bide ifølge private Breve fra Riga at Tilberedelser giøres der til en høitidelig Modtagelse af den Russiske Keiser og Keiserinde, som mod Enden af Vinteren ogsaa ville komme til Berlin.